GlobeHope vaatteet valmistetaan Intian Tirupurissa Thai Export- tehtaalla Basic-Fashion Oy:n valvonnassa. Tehtaan kanssa on tehty 30 vuotta yhteistyötä vaatetuotantojen osalta. Intian ollessa suurin puuvillan tuottajamaa, puuvillajätettä syntyy siellä myös eniten. Näin ollen on luontevaa, että kierrätyslaatuun pohjautuva tuotantomme on mahdollisimman lähellä raaka-aineita ja sen tuottajia Tirupurissa. Tuotteemme ovat GRS- sertifioituja. Sertifikaatti mahdollistaa tuotteen ja sen materiaalien seurattavuuden alkulähteille ja todentaa tuotteen valmistukseen osallistuvat tahot. Jotta tuote saa GRS- sertifikaatin, kaikkien tahojen on oltava Textile Exchangen auditoimia ja sertifioituja. Läpinäkyvyyden työkaluina toimivat TC:t eli Transaction Certificate- dokumentit. Jokainen tuotannon vaihe dokumentoidaan ja todistus sertifioidun materiaalin käytöstä siirtyy seuraavalle osapuolelle. Tämä mahdollistaa sen, että kaikki sertifioidun materiaalin tuotantovaiheet on mahdollista jäljittää myös taaksepäin. GRS -sertifioidun tuotteen tunnistaa logosta, jonka yhteydessä on tuotteesta vastuussa olevan yrityksen sertifiointinumero. Globe Hopen huoli ja vastuu on globaali, eikä se voi rajoittua vain Suomeen tai Eurooppaan. Pienistä puroista syntyy pikkuhiljaa isompi virta ja olemalla mukana laajemmassa yhteistyössä, Globe Hope voi tarjota harkittuja ratkaisuja yhä useammalle kuluttajalle.